L 17/84
SK
Úradný vestník Európskej únie
19.1.2023
VYKONÁVACIE NARIADENIE KOMISIE (EÚ) 2023/131 z 18. januára 2023, ktorým sa mení vykonávacie nariadenie (EÚ) 2019/1259, ktorým sa ukladá konečné antidumpingové clo na dovoz liateho príslušenstva so závitom na rúry alebo rúrky z kujnej liatiny a z liatiny s guľôčkovým grafitom s pôvodom v Čínskej ľudovej republike a Thajsku, a ktorým sa zavádza dohľad nad dovozom liateho príslušenstva na rúry alebo rúrky s pôvodom v Čínskej ľudovej republike
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14 ods.
1,
so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (2), a najmä na jeho článok 56 ods.
5,
keďže:
(1)
Vykonávacím nariadením Komisie (EÚ) 2019/1259 (3) Európska komisia uložila konečné antidumpingové clá na dovoz liateho príslušenstva so závitom na rúry alebo rúrky z kujnej liatiny a z liatiny s guľôčkovým grafitom s výnimkou prvkov svorných spojok s metrickým závitom podľa normy ISO DIN 13 a okrúhlych káblových spojok so závitom z kujného železa bez príklopky, s pôvodom v Čínskej ľudovej republike (ďalej len „ČĽR“) a Thajsku (ďalej len „dotknutý výrobok“).
(2)
Medzi hlavné vstupné suroviny na výrobu dotknutého výrobku patrí kovový šrot, koks/elektrická energia/plyn, piesok (na formovanie) a zinok (na galvanizáciu).
Prvým krokom výrobného procesu je roztavenie kovového šrotu.
Nasleduje proces lisovania a odlievania rôznych tvarov, ktoré sú potom rozdelené na jednotlivé kusy.
Tieto výrobky musia prejsť zdĺhavým procesom žíhania, aby sa zabezpečila ich dostatočná tvárnosť na použitie v aplikáciách, kde sa vyžaduje napríklad odolnosť voči nárazom a vibráciám, a aby odolávali náhlym zmenám teploty.
Následne môže príslušenstvo prejsť galvanizáciou.
Potom sa pristúpi k záverečným krokom výroby vrátane rezania závitov a ďalšieho obrábania.
(3)
Podľa vykonávacieho nariadenia (EÚ) 2019/1259 sa na čínskeho vyvážajúceho výrobcu Jinan Meide Casting Co., Ltd (ďalej len „Jinan Meide“), doplnkový kód TARIC (4) B336, vzťahujú antidumpingové opatrenia uložené vykonávacím nariadením (EÚ) 2019/1259.
(4)
V rokoch 2021 a 2022 výrobné odvetvie Únie vyrábajúce podobný výrobok predložilo Komisii informácie týkajúce sa nadobudnutia spoločnosti Odlewnia Zawiercie S.A., ktorá je výrobcom podobného výrobku v Poľku, spoločnosťou Meide Group Co., Ltd.
(ďalej len „Meide Group“), ktorá je spoločnosťou so sídlom v ČĽR.
(1) Ú. v.
EÚ L 176, 30.6.2016, s. 21. (2) Ú. v.
EÚ L 269, 10.10.2013, s. 1.
(3) Vykonávacie nariadenie Komisie (EÚ) 2019/1259 z 24. júla 2019, ktorým sa po revíznom prešetrovaní pred uplynutím platnosti podľa článku 11 ods.
2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz liateho príslušenstva so závitom na rúry alebo rúrky z kujnej liatiny a z liatiny s guľôčkovým grafitom s pôvodom v Čínskej ľudovej republike a Thajsku (Ú. v.
EÚ L 197, 25.7.2019, s. 2).
(4) Integrovaný sadzobník Európskej únie.